
 Z A P I S N I K
02. sjednice Vijeća Mjesnog odbora Žitnjak održane, 15. srpnja 2021.,

u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA:
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek
Predsjedava Mario Kovačić, predsjednik Vijeća.

Zapisnik vodi: Josip Oreč, predsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Na prijedlog predsjednika Vijeće jednoglasno utvrđuje

D N E V N I   R E D

1. Korištenje prostora MS Žitnjak.

2. Aktualna komunalna problematika.

3. Razno: izvješća, pitanja i  prijedlozi.

Ad 1.) Korištenje prostora MS Žitnjak.

Predsjednik Vijeća, Mario Kovačić izvješćuje da su pristigla dva zahtjeva za povremeno korištenje prostora i to od Matice umirovljenika i Sportskog društva Petruševec. 
Z a k l j u č a k

o produljenju  korištenja  prostora  Mjesne samouprave Žitnjak

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak  da:

- donese zaključak o produljenju korištenja prostora MS Žitnjak Športskom društvu Žitnjak – Petruševec iz Zagreba I. Petruševec bb, kojeg zastupa Jozo Jurić, u terminu četvrtkom od 20.00 – 22.00 sata.
Z a k l j u č a k

o produljenju  korištenja  prostora  Mjesne samouprave Žitnjak

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak  da:
- donese zaključak o produljenju korištenja prostora MS Žitnjak Matici umirovljenika Peščenica – Podružnica umirovljenika Žitnjak, Žitnjak 61, Zagreb , koje predstavlja gđa. Lidija Pejnović, u terminu petkom  od 16.00 – 18.00 sati.

Ad 4.) Aktualna komunalna problematika.

Predsjednik Vijeća, Mario Kovačić ukratko upoznaje nazočne s dopisom građana III. Struga, a vezano za uklanjanje usporivača prometa u ulici III. Struge ispred kbr. 8 i 10. 

Otvara raspravu.

Nakon rasprave svih vijećnika i razmatranje problematike vezane uz uklanjanje usporivača prometa Vijeće Mjesnog odbora  jednoglasno donosi sljedeći

Z a k l j u č a k

o uklanjanju uzdignutih ploha u ulici III. Struge kod kbr. 8 i 10
1. Vijeće Mjesnog odbora Žitnjak razmatrajući dopis stranke za uklanjanje uzdignutih ploha u ulici  III. Struge kod kbr. 8 i 10., a uzimajući u obzir da se u blizini nalazi pješački prijelaz i Crkva kao javni objekt, smatra da nema potrebe za uklanjanjem usporivača.
Prijedlog predsjednika Mjesnog odbora Žitnjak Maria Kovačića je da se stavi mjerna stanica za mjerenje kvalitete zraka.

Daje prijedlog na raspravu.

Nakon rasprave vijećnici donose s 3 prijedloga ZA i 2 PROTIV slijedeći
Z a k l j u č a k  

o rješavanju komunalne problematike

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od Zagrebačkih otpadnih voda i Hrvatskog zavoda za javno zdravstvo nadležnih tijela zatraži:

· nabavu i postavljanje Mjerne postaje za dugoročno praćenje kvalitete zraka na području Mjesnog odbora Žitnjak.

Vijećnik Ivan Bedek postavlja pitanje vezano uz početak izgradnje Dječjeg vrtića na Žitnjaku odnosno u kojoj je fazi početak izgradnje. Također postavlja pitanje vezano uz rekonstrukciju vodovodne mreže u ulici Žitnjak Kovačići I. i II. odvojak.

 Postavlja pitanje o rekonstrukciji ulice I. odvojak s postavljanjem kanalica i početak izgradnje legalnog vodovoda na što mu vijećnica Slavica Marinković odgovara da je rekonstrukcija u Planu komunalnih potreba i da će se napraviti odmah nakon rješavanja vodoopskrbne i odvodne mreže što je u Planu kapitalnih investicija Grada Zagreba. 
Vijećnik Ivan Bedek upućuje pitanje statusa izgradnje nogostupa u ulici Žitnjak Martinci kao i izgradnje prepumpne stanice u ulici Žitnjačka cesta kod kbr. 9.
Vijećnica Sanja Šutej postavlja pitanje izgradnje dječjeg igrališta između III. I IV. Struga.

Prijedlog vijećnika Ivana Bedeka i Sanje Šutej je da se u Plan komunalnih potreba uvrsti gradnja produžetka ulice Žitnjak Bogdani koja bi se povezala sa prometnicom na kanalu prema istoku i nastavila na Čulinečku cestu. Istom bi se rasteretio promet kroz ulicu Žitnjak Bogdani i III. Struge.

Također napominju da bi se trebala napraviti rekonstrukcija ulice (asfaltiranje s površinskom odvodnjom) I. Struge od križanja ulice Bogdani prema zapadu (do pruge).

Predsjednik Vijeća Mario Kovačić da je prijedlog na glasanje.

Nakon kratke rasprave Vijeće jednoglasno donosi  

Z a k l j u č a k  

o asfaltiranju ulice I. Struge
                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak:

1. da u Plan komunalnih potreba za iduće razdoblje uvrsti:

· uređenje prometnice I. Struge od križanja ulice Bogdani prema  zapadu – do pruge  (asfaltiranje s površinskom  odvodnjom)

Vijećnica Sanja Šutej ukazuje na problem ambrozije na privatnom vlasništvu u ulici Žitnjačka cesta pokraj makadamskog puta.
Predsjednik Vijeća Mario Kovačić napominje da vijećnica dostavi katastarsku česticu pa će uputiti dopis mail-om za što brže rješavanje.

Vijećnica Slavica Marinković ukazuje na problem novog autobusnog stajališta u ulici Žitnjak kod kbr. 22. Napominje da se u tom dijelu naselja nalazi dosta ljudi starije dobi kojima je daleko autobusna stanica koja se nalazi na Radničkoj cesti.
Također napominje da bi u Plan komunalnih potreba trebalo staviti proširenje dječjeg igralište (dodati par sprava – ljuljačku za bebe, klackalicu itd.) ulici Žitnjak II. odvojak, te čišćenje okoliša oko igrališta s obzirom da je dosta zaraslo.

Predsjednik daje prijedloge na raspravu.

Nakon kratke rasprave Vijeće jednoglasno donosi

Z a k l j u č a k  

o proširenju dječjeg igrališta
                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak:

1. da u Plan komunalnih potreba za iduće razdoblje uvrsti:

· proširenje dječjeg igralište (dodati par sprava – ljuljačku za bebe, klackalicu itd) ulici Žitnjak II. odvojak.

Vijećnik Marko Lijović ukazuje na problem brze vožnje u ulici Žitnjak te predlaže da se postave uzdignute plohe sa pratećom prometnom signalizacijom u ulici Žitnjak kod kbr. 57 s time da se u blizini nalazi i ambulanta, autobusno stajalište i pješački prijelaz. Također napominje da bi trebalo napraviti preostali dio nogostupa od ulice Žitnjak kbr. 51 do Žitnjačke ceste (Energy Prime d.o.o.) – južni dio i rekonstrukciju nogostupa od Žitnjačke ceste prema Radničkoj cesti. 
Predsjednik Vijeća daje prijedlog na raspravu. Nakon rasprave svih vijećnika Vijeće jednoglasno donosi slijedeći

Z a k l j u č a k

o postavljanju uzdignutih ploha
Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži:

· postavljanje uzdignutih ploha s pratećom signalizacijom u ulici Žitnjak kod kbr: 57
Z a k l j u č a k

o izgradnji nogostupa 
                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak da u Plan komunalnih potreba za iduće razdoblje uvrsti:

· projektnu dokumentaciju i izgradnju nogostupa od ulice Žitnjak kod kbr. 51 prema Žitnjačkoj cesti (Energy Prime d.o.o.) – južni dio
· rekonstrukciju nogostupa od Žitnjačke ceste prema Radničkoj cesti.
Ad 3.)  Izvješća, pitanja i prijedlozi.

Predsjednik Vijeća Mario Kovačić obavještava nazočne da je izašao na teren s komunalnim redarima u ulici I. Struge prema kanalu a vezano za smeće koje se tamo navozi. U dogovoru sa komunalnim redarima napominje da će uskoro biti saniranje istog.
 Također napominje da bi se trenutno trebale postaviti rampe dok se ne iznađe neko drugo trajnije rješenje.
Vijećnica Slavica Marinković ukazuje još na smeće koje se navozi ispod Domovinskog mosta, te čišćenje korova kod dječjeg igrališta u ulici Žitnjak II. odvojak.

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
KLASA:026-02/21-02/1226
URBROJ:251-06-11-1116-21-2
Zagreb, 15. srpnja 2021. 

Zapisnik sastavio: 
_____________________
Josip Oreč
                 
                                                                                                                    Predsjednik

 Vijeća Mjesnog odbora

                  Žitnjak
Mario Kovačić

